Vége a mellébeszélés korának, választani kell az ünnep és az ügyeletes ünneprontók között – áll az MSZP frakció-vezetőjének közleményében. Lendvai Ildikó szerint az ünnep szónokai és résztvevői ma arról tesznek tanúbizonyságot, hogy az ünnep és botrány, a himnusz és a füttyszó, a Petőfi szobra előtt fejet hajtók és a feléje tojást dobálók közül melyiket választják.
Amikor a korábban kirekesztésre felszólító Hegedűs Lóránt vezeti az "Árpádsávosok csapatát", akkor senki sem mondhatja többé, hogy annak csak az "Árpádokhoz" van köze – áll a közleményben.
"A Magyar Szocialista Párt az ünnepelni akaró többség oldalán áll, és erre kéri valamennyi ünnepi rendezvény résztvevőjét is" – zárul Lendvai Ildikó közleménye.
VISSZA A KEZDŐOLDALRA